ผอ.บาร์ซา ยก เรือใบ-เปเอสเช มีลุ้นคว้า เมสซี
อารีโด ไบรดา ผู้อำนวยการกีฬาระดับนานาชาติ ของสโมสร เจ้าบุญทุ่ม บาร์เซโลนา ไม่ปฏิเสธถึงโอกาสที่ ลิโอเนล เมสซี ยอดแข้งดาวยิงจะย้ายทีม โดยยกให้ เรือใบสีฟ้า แมนเชสเตอร์ ซิตี้ และ เปแอสเช ปารีส แซงต์ แชร์กแมง เป็นตัวเต็งที่จะคว้าไปร่วมงาน…,สำนักข่าวต่างประเทศ รายงานวันที่ 9 มี.ค. ว่า อารีโด ไบรดา ผู้อำนวยการกีฬาระดับนานาชาติของสโมสร เจ้าบุญทุ่ม บาร์เซโลนา ยักษ์ใหญ่ลีก ลาลีกา สเปน ยอมรับถึงความเป็นไปได้ที่ ลิโอเนล เมสซี ยอดแข้งดาวยิงของทีมจะอำลาถิ่นคัมป์นู,ไบรดา อดีตผู้อำนวยการกีฬาของ เอซี มิลาน ถูกดึงเข้ามาทำงานกับบาร์เซโลนา เมื่อช่วงกลางเดือนกุมภาพันธ์ ที่ผ่านมา แทน อันโดนี ซูบีซาร์เรตา เจ้าของตำแหน่งคนเดิมที่ถูกปลด โดยมีเป้าหมายอยู่ที่การวางแผนสำหรับทีมในฤดูกาลหน้า,ในการให้สัมภาษณ์กับสื่อของสเปน ไบรดา ก็ได้เล่าถึงรายละเอียดการทำงานของตัวเอง พร้อมยอมรับถึงความเป็นไปได้ที่ศูนย์หน้าชาวอาร์เจนไตน์จะย้ายทีมถึงแม้ว่าเปอร์เซ็นต์ของโอกาสจะมีอยู่น้อยนิด,ไบรดา กล่าวว่า ผมมีประสบการณ์ทำงานมา 30 ปี และมีคอนแทคอยู่ทั่วโลก ผมมีเพื่อนอยู่ทุกที่ไม่ว่าจะเป็นในบราซิล, อาร์เจนตินา, ยุโรป หรือที่อื่นๆ,ผมมาที่นี้ด้วยความถ่อมตน และเชื่อว่าผมสามารถทำสิ่งดีๆ ให้กับอนาคตของสโมสรได้ มันเป็นสิ่งสำคัญที่จะคิดเรื่องการเซ็นสัญญากับนักเตะสำหรับในปีหรือสองปีข้างหน้าโดยเริ่มตั้งแต่ตอนนี้ ผมเคยทำงานกับสโมสรใหญ่ๆอย่าง มิลาน และก็ได้รับการคาดหวังมาตลอดชีวิตการทำงาน,สำหรับ เมสซี ผมคิดว่ามันเกือบจะเป็นไปไม่ได้เลยที่เขาจะย้ายทีมแต่มันก็อาจจะเป็นไปได้กับ แมนเชสเตอร์ ซิตี้ และ ปารีส แซงต์ แชร์กแมง ซึ่งเป็นสโมสรที่มีเงินมากมาย ซึ่งบางครั้งบางสิ่งบางอย่างที่แปลกประหลาดมันก็เกิดขึ้นได้,แต่เขาคือปรากฏการณ์ เป็นสิ่งพิเศษที่มีอยู่บนโลกเทียบเท่าได้กับ มาราโดนา และ เปเล่
อารีโด ไบรดา ผู้อำนวยการกีฬาของสโมสร เจ้าบุญทุ่ม บาร์เซโลนา ไม่ปฏิเสธถึงโอกาสที่ ลิโอเนล เมสซี ยอดแข้งดาวยิงจะย้ายทีม โดยยกให้ เรือใบสีฟ้า แมนเชสเตอร์ ซิตี้ และ เปแอสเช ปารีส แซงต์ แชร์กแมง เป็นตัวเต็งที่จะคว้าไปร่วมงาน
ลาลีกา,สเปน,เจ้าบุญทุ่ม,บาร์เซโลนา,ลิโอเนล เมสซี,เรือใบสีฟ้า,แมนเชสเตอร์ ซิตี้,เปแอสเช,ปารีส แซงต์ แชร์กแมง,ข่าวกีฬา,ข่าว,ไทยรัฐออนไลน์